Diari Oficial de la Generalitat Valenciana


Sumari del DOGV 3760, del 30-05-2000 (2000/3760)

RESOLUCIÓ de 9 de maig de 2000, del Rectorat de la Universitat de València, per la qual es convoca un curs selectiu de promoció interna per al accés al grup C, sector d'administració general d'aquesta universitat.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3760

Data del DOGV
:   30-05-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/3760


Data del document
:   09-05-2000

Organisme emissor
:   Universitat de València

Tipus de document
:   Resolució

Descriptors 

:   * universitat
    * concurs administratiu
    * professió administrativa

RESOLUCIÓ de 9 de maig de 2000, del Rectorat de la Universitat de València, per la qual es convoca un curs selectiu de promoció interna per al accés al grup C, sector d'administració general d'aquesta universitat. [2000/X3760]
  
D'acord amb el que disposa l'article 37 i la disposició addicional quarta del Decret 33/1999, del Govern Valencià, pel qual s'aprova el reglament de selecció, provisió de llocs de treball i carrera administrativa del personal comprès en l'àmbit d'aplicació de la Llei de Funció Pública Valenciana, en funció de les competències que li confereixen l'article 18 de la Llei de Reforma Universitària, i l'article 199 dels Estatuts d'aquesta Universitat, aquest Rectorat convoca un curs selectiu de promoció interna per a l'accés al grup C (administració general) d'aquesta Universitat, d'acord amb les següents bases
  
Primera. Condiciones de les aspirants i dels aspirants
  
Poden participar en el curs les funcionàries i els funcionaris de carrera d'administració general que pertanyen al grup D, que estiguen prestant serveis en aquesta Universitat i ocupen, amb destinació definitiva, llocs de treball barrats al grup C, i que estiguen en possessió, en el moment de la convocatòria, de la titulació acadèmica necessària per a l'accés al grup C o que tinguen les condicions previstes en la llei per a la promoció interna del grup D al grup C, o es troben en condicions d'obtenir-les abans que acabe el termini de presentacions de sol·licituds. Igualment, han de posseir els requisits previstos en l'article 37.3 del Decret 33/1999, de la Generalitat Valenciana.
  
Segona. Contingut del curs selectiu
  
El curs selectiu tindrà una duració de 60 hores, de les quals almenys el 75% han de ser lectives i presencials.
  
Els programes i les matèries que integren el curs selectiu són les que figuren en l'annex I d'aquesta convocatòria.
  
Es podrà valorar la conveniència que un màxim del 25% de les hores del curs puguen ser convalidades per activitats, com ara conferències, tallers i pràctiques interactives.
  
Tercera. Sistema de valoració del curs selectiu
  
El sistema de valoració dels aspirants i les aspirants és el d'avaluació continuada de cadascun dels grups de matèries que integren el programa que figura en l'annex I d'aquesta convocatòria. Aquesta avaluació continuada la realitzarà la professora o el professor de cadascuna de les matèries.
  
Acabat el curs, la comissió de valoració farà una prova final, que versarà sobre el contingut global del programa.
  
La valoració final del curs la realitzarà una comissió que el rector nomenarà a l'efecte.
  
El curs estarà integrat per 5 parts. Cada part del curs serà avaluada de 0 a 10 punts. La prova final es valorarà igualment de 0 a 10 punts. La puntuació serà la suma de les avaluacions parcials més la prova final. La qualificació final serà d'apte o no apte.
  
Per superar el curs selectiu, és necessari obtenir almenys 5 punts en el 75% de les proves d'avaluació continuada i en la prova final, i no haver estat qualificada o qualificat amb zero punts en cap prova.
  
Quarta. Responsable del curs i comissió de valoració
  
El rector de la Universitat nomenarà, entre les funcionàries i els funcionaris d'administració general del grup A que presten serveis en la Universitat de València, un responsable del curs selectiu, la funció del qual serà, a més de la docència de les matèries de la seua competència, si s'escau, la de coordinar els distints professors i l'avaluació continuada de cada matèria.
  
Igualment, el rector nomenarà una comissió de valoració, que la compondran:
  
Un president nomenat pel rector.
  
Dos vocals nomenats pel rector (un dels quals podrà ser el responsable del curs).
  
Un vocal nomenat per la Comissió del PAS.
  
Un vocal sortejat entre els funcionaris del mateix grup al qual s'accedeix o superior.
  
Un representant de la Junta de Personal (PAS funcionari) amb veu i sense vot.
  
El nomenament del responsable del curs i de la comissió de valoració es farà públic junt amb la llista definitiva d'admesos al curs selectiu. Aquells que en siguen nomenats hauran de respectar les normes establertes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú, en allò que fa a abstenció i recusació.
  
Cinquena. Presentació de sol·licituds
  
Les aspirants i els aspirants han de presentar una sol·licitud (per quadruplicat: un per l'entitat bancària, dues per a la Universitat i una per a la persona interessada) que se'ls facilitarà gratuïtament en el Servei de Recursos Humans (PAS) d'aquesta Universitat, carrer de l'Antiga Senda de Senent, 11, 1a. València, i que està recollida en aquesta convocatòria com annex II. També podran accedir-hi a través de la pagina web del Servei de Recursos Humans (PAS).
  
Les sol·licituds han de ser adreçades al rector de la Universitat de València. El termini per presentar-les és de 20 dies hàbils, comptadors a partir de l'endemà de la publicació de la convocatòria en el Diari Oficial de la Generalitat Valenciana. Les sol·licituds s'han de presentar en la oficina principal de la Caixa Rural de València del Passeig de l'Albereda núm. 34, de València. Així mateix, es poden presentar també en la forma prevista en la Llei de Règim Jurídic de les Administracions Públiques i del Procediment Administratiu Comú.
  
Els drets d'inscripció al curs són de 1.000 pessetes, que s'han d'ingressar en el compte corrent núm. 95058648 83 6434244491 de la oficina principal de la Caixa Rural de València.
  
En la sol·licitud ha de figurar el segell de l'esmentada entitat bancària. Si el pagament s'ha fet a través de transferència, el resguard corresponent ha d'acompanyar la sol·licitud. Aquest últim procediment s'ha de seguir igualment en el cas d'haver utilitzat la presentació de sol·licituds prevista en la Llei de Règim Jurídic de les Administracions Públiques i del Procediment Administratiu Comú.
  
L'omissió de l'acreditació del pagament determinarà l'exclusió dels aspirants.
  
Sisena. Admissió dels aspirants
  
Finalitzat el termini de presentació d'instàncies, i després que s'haja verificat que es posseeixen els requisits de participació i que s'ha efectuat el pagament dels dret d'examen, el rector dictarà una resolució que es farà pública als taulers d'anuncis de Gerència i en la pàgina web del servei de Recursos Humans (PAS), la qual contindrà la relació d'inclosos i d'exclosos al curs selectiu.
  
En aquesta resolució es farà públic el nom de la responsable o el responsable del curs i de la comissió de valoració, i també el dia, el lloc i l'hora d'inici de l'activitat docent.
  
Setena. Publicitat dels resultats
  
Una vegada acabat el curs i realitzada la prova final, la comissió de valoració, dins el termini de 10 dies, farà pública la llista de les aspirants i dels aspirants que hauran superat el curs selectiu amb la qualificació d'APTE. Aquestes llistes d'aprovats s'exposaran als taulers d'anuncis de Gerència i en la pàgina web del Servei de Recursos Humans (PAS).
  
En el termini de 10 dies hàbils comptadors de l'endemà de la publicació d'aquesta llista d'aprovats, les aspirants i els aspirants proposats hauran de presentar al Servei de Recursos Humans (PAS) d'aquesta Universitat la titulació acadèmica exigible d'acord amb aquesta convocatòria. Hi haurà també un termini de reclamacions de 10 dies hàbils.
  
Vuitena. Nomenament de funcionaris
  
Finalitzat el termini de reclamacions i verificada la concurrència dels requisits exigits en la convocatòria, el rector emetrà una resolució en la qual es declararà aquells que han superat el curs selectiu i són nomenats funcionaris i funcionàries de carrera del grup C, administració general. Aquesta resolució es publicarà en el DOGV.
  
Aquells que superen el curs selectiu i siguen nomenats pel rector, prendran possessió com a funcionàries i funcionaris del Grup C, en el mateix lloc de treball que ocupaven fins llavors, en el moment que es considere oportú en funció de les necessitats de l'organització.
  
Novena. Recursos
  
La convocatòria, les seues bases i tots els actes administratius que es deriven d'aquesta i de les actuacions del tribunal, es podran impugnar pels interessats en els casos i en la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 9 de maig de 2000.- Per delegació del rector (DOGV de 20.8.1999), el vicerector d'Organització Administrativa: Lluís Guia i Marín.
  
Annex I
  
Programa
  
Mòduls generals que s'han de desenvolupar en els cursos selectius de promoció interna d'accés al grup C.
  
Mòdul 1. Els ciutadans i la Constitució: 7 hores.
  
Mòdul 2. Els drets dels ciutadans davant les administracions públiques: 17 hores.
  
Mòdul 3. Una nova forma d'entendre els recursos humans: 12 hores.
  
Mòdul 4. La prevenció de riscos laborals. La vigilància de la salut des del lloc de treball: 12 hores.
  
Mòdul 5. La gestió econòmica de les unitats de gestió a la Universitat de València: centralització i descentralització. Noves tendències i models: 12 hores.
  
Total d'hores del curs: 60 hores.
  
Annex II
  
Sol·licitud d'admissió al curs selectiu de promoció interna per a l'accés al grup C.
  
Dades personals
  
Primer cognom
  
Segon cognom
  
Nom Data de naixement
  
DNI Telèfon Adreça
  
Localitat / comarca
  
Codi Postal
  
Dades professionals
  
Cos o Escala
  
Telèfon professional Núm. lloc
  
Denominació del lloc de treball
  
Classificació
  
Títols acadèmics oficials:
  
Exigit en la convocatòria
  
Centre d'expedició Altres títols oficials
  
Centre d'expedició
  
La/el sotasignat sol·licita ser admès al curs selectiu a què es refereix aquesta instància i declara que són certes les dades consignades en aquesta sol·licitud i es compromet a provar documentalment totes les dades que apareixen en aquesta sol·licitud.
  
València, d de 2000
  
Justificació de l'ingrés dels drets d'examen
  
La persona interessada, ha satisfet la quantitat de 1.000 PTA, en el c/c30820005 83 7329377095 de l'oficina principal de la Caixa Rural de València.
  
Data de l'ingrés......................................................
  
La persona interessada,